**РЕШЕНИЕ № ПВ – 130 -ПР/2015 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БД ИБР Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Изграждане на хидромелиоративни съоръжения – система за капково напояване на трайни насаждения – винени лозя на площ от 153,55 дка“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:**

|  |  |  |  |  |  |
| --- | --- | --- | --- | --- | --- |
| Община | Населено място | ЕКАТТЕ | Местност | № на имот | Площ на имота |
| Родопи | Устина | 75188 | Горката | 001106 | 17,076 |
| Родопи | Устина | 75188 | Горката | 001110 | 7,002 |
| Родопи | Устина | 75188 | Горката | 001113 | 1,030 |
| Родопи | Устина | 75188 | Горката | 001114 | 1,201 |
| Родопи | Устина | 75188 | Горката | 001117 | 4,998 |
| Родопи | Устина | 75188 | Горката | 001135 | 1,090 |
| Родопи | Устина | 75188 | Горката | 001137 | 4,445 |
| Родопи | Устина | 75188 | Горката | 001340 | 3,011 |
| Родопи | Устина | 75188 | Горката | 001341 | 3,019 |
| Родопи | Устина | 75188 | Горката | 001352 | 2,311 |
| Родопи | Устина | 75188 | Горката | 001353 | 2,049 |
| Родопи | Устина | 75188 | Горката | 001210 | 7,032 |
| Родопи | Устина | 75188 | Горката | 001254 | 1,001 |
| Родопи | Устина | 75188 | Горката | 001255 | 0,999 |
| Родопи | Устина | 75188 | Горката | 001256 | 0,834 |
| Родопи | Устина | 75188 | Горката | 001257 | 2,390 |
| Родопи | Устина | 75188 | Горката | 001267 | 5,08 |
| Перущица | Перущица | 55909 | Устинско падине | 230001 | 0,672 |
| Перущица | Перущица | 55909 | Устинско падине | 230913 | 0,677 |
| Перущица | Перущица | 55909 | Устинско падине | 230181 | 5,520 |
| Перущица | Перущица | 55909 | Устинско падине | 230185 | 1,748 |
| Перущица | Перущица | 55909 | Устинско падине | 230007 | 2,00 |
| Перущица | Перущица | 55909 | Устинско падине | 230008 | 1,00 |
| Перущица | Перущица | 55909 | Устинско падине | 230011 | 2,76 |
| Перущица | Перущица | 55909 | Устинско падине | 230016 | 1,84 |
| Перущица | Перущица | 55909 | Устинско падине | 230017 | 2,3 |
| Перущица | Перущица | 55909 | Устинско падине | 230019 | 0,939 |
| Перущица | Перущица | 55909 | Устинско падине | 230200 | 2,3 |
| Перущица | Перущица | 55909 | Устинско падине | 230004 | 1,819 |
| Перущица | Перущица | 55909 | Устинско падине | 230006 | 3,00 |
| Перущица | Перущица | 55909 | Устинско падине | 230009 | 3,028 |
| Перущица | Перущица | 55909 | Устинско падине | 230012 | 1,840 |
| Перущица | Перущица | 55909 | Устинско падине | 230015 | 3,201 |
| Перущица | Перущица | 55909 | Устинско падине | 230018 | 6,332 |
| Перущица | Перущица | 55909 | Устинско падине | 230063 | 0,9 |
| Перущица | Перущица | 55909 | Устинско падине | 230064 | 2,00 |
| Перущица | Перущица | 55909 | Устинско падине | 230065 | 2,972 |
| Перущица | Перущица | 55909 | Устинско падине | 230066 | 3,118 |
| Перущица | Перущица | 55909 | Устинско падине | 230067 | 3,00 |
| Перущица | Перущица | 55909 | Устинско падине | 230068 | 1,515 |
| Перущица | Перущица | 55909 | Устинско падине | 230069 | 2,484 |
| Перущица | Перущица | 55909 | Устинско падине | 230189 | 2,00 |
| Перущица | Перущица | 55909 | Устинско падине | 230190 | 2,00 |
| Перущица | Перущица | 55909 | Устинско падине | 230191 | 2,557 |
| Перущица | Перущица | 55909 | Устинско падине | 230100 | 2,78 |
| Перущица | Перущица | 55909 | Устинско падине | 230176 | 2,78 |
| Перущица | Перущица | 55909 | Устинско падине | 230074 | 5,520 |
| Перущица | Перущица | 55909 | Устинско падине | 230003 | 2,3 |
| Перущица | Перущица | 55909 | Устинско падине | 160524 | 67,472 |
|  |  |  |  |  |  |

Възложител: „ДОМЕЙН ЮСТИНА” – ЕООД, с. Устина,

**Характеристика на инвестиционното предложение:**

Инвестиционното намерение включва изграждането изграждането на хидромелиоративни съоръжения – система за капково напояване на трайни насаждения – винени лозя.

Захранването на системата с вода ще се осъществява от съществуващ резервоар, който се захранва от изградена система от помпи и тръбопроводи. Водовземането ще се извърши от естествен извор КЕИ „Кайсов кайнак” разположен на територията на имот № 001025 собственост на дружеството, разположен в землището на с. Устина, община Родопи с разрешително за водовземане № 31520499/15.01.2015 г.на МОСВ – Басейнова дирекция за управление на водите с център Пловдив.

Инвестиционното предложение /ИП/ попада в обхвата на т. 1, буква “в“ от Приложение № 2 на Закона за опазване на околната среда /ДВ.бр.91 /2002 год./ и чл.2, ал.1, т. 1 от Наредбата за ОС.

Имотите, в които ще се развива инвестиционното предложение **не попадат** в границите на защитени зони от мрежата „Натура 2000” и в защитени територии, съгласно Закона за защитените територии. Най-близката защитена зона е BG0000429 „Река Въча Тракия” за опазване на природните местообитания и на дивата флора и фауна, приета от МС с Решение № 122/02.03.2007г. (ДВ бр.21/2007г.

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл. 31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитената зона.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Системата е стационарна, с подземна разпределителна и транспортна мрежа, а поливните крила са разположени надземно, по един брой на всеки ред. Поливните крила се прикрепят към изградена опорна конструкция на 0,6 м над повърхността на терена.

Напояването ще се извърши с поливни тръбопроводи с вградени саморегулиращи се капкообразователи през 1,0 m, дебит 2 l/h и диаметър на тръбопровода Ø16. Поливните тръбопроводи / поливни крила / са тази част от поливната система, на която са разположени капкуващите елементи и които извършват поливката. Свързват се с разпределителните тръбопроводи (РТ) посредством РЕ връзка на фиксирано разстояние и се разстилат по дължината на реда.

Обектът ще се изгражда в зона с предварително изградена подземна транспортна тръбна мрежа от РЕ тръбопроводи с диаметър 75, 63 и 50 мм и изведени на места хидранти. Най - отдалечен от водоизточника е на приблизително 1009 м по права линия от ПС.

● Не се налага промяна на съществуващата или изграждане на нова пътна инфраструктура.

● В хода на експлоатация на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Дейностите по време на изпълнението на тръбния кладенец ще се осъществяват само в имотите, описани по-горе и няма да засегнат съседните имоти.

* Съществуващият ландшафт няма да бъде променен.
* В резултат от реализирането на инвестиционното предложение и последващата експлоатация, не се очаква нарушаване на качеството и регенеративната способност на природните ресурси в района.

**III. Способността за асимилация на екосистемата в естествената околна среда**:

• Реализацията на инвестиционното предложение ще бъде извън територията на защитени зони, съгласно чл. 5 от Закона за биологичното разнообразие и извън границите на защитени територии, съгласно Закона за защитените територии, поради което не се очаква унищожаване, увреждане или влошаване състоянието на видове, предмет на опазване на най-близката защитена зона.

• С реализацията на инвестиционното предложение не се засяга и не се очаква влошаване състоянието на предмета на опазване на най-близката защитена зона BG0000424 „Река Въча Тракия”.

• От предвижданата дейност не се очаква генериране на емисии и отпадъци във вид и количества, които да окажат значително отрицателно въздействие върху предмета на опазване в защитената зона.

**IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на изграждането и експлоатацията на горецитираното инвестиционното предложение е ограничен и локален в рамките на площадката.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.
* С писмо изх. № 6557/20.10.2015г. РЗИ- Пловдиве определила липсата на здравен риск за населението при реализация на инвестиционното намерение.

**V. Обществен интерес към предложението за строителство, дейности или технологии :**

* Съобразно изискванията на чл.4, ал. 2 от Наредбата за ОВОС Възложителят е уведомил за своето инвестиционно предложение кметовете на община Родопи, Община Перущица и с. Устина, както и засегнатото население чрез обяви на информационно табло и общински сайт.
* Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. С писма изх. № 63-155-1+4/24.10.2015г. община Родопи и №899-1/23.10.2015г. Община Перущица информират РИОСВ за липсата на писмени възражения относно инвестиционното предложение. С писмо изх. № 787/05.11.2015г. кметство с. Устина уведомява РИОСВ за липсата на писмени възражения относно инвестиционното предложение. „ДОМЕЙН ЮСТИНА” – ЕООД със свое писмо информира РИОСВ за липсата на писмени възражения относно инвестиционното предложение.
* Към момента на издаване на настоящото решение в РИОСВ Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 09.11.2015г.**

*Директор на РИОСВ - Пловдив*